Barcelona, 2013, Escola d'Administració Pública de Catalunya, 210 pàg, DOI 10.2436/10.8030.03.3, ISBN 13 978-84-695-9272-4.
Aquest treball estudia la gestió a Catalunya tant dels tributs de les entitats locals com de les seves multes (sobretot les imposades per infraccions de trànsit), i proposa diverses mesures per millorar-la.
Les dades estadístiques posen de relleu que encara hi ha un cert recorregut per incrementar l'eficàcia en la recaptació d'aquests ingressos.
Entre els factors que determinen la manca d'eficàcia, destaquen la falta de mitjans materials de molts municipis i el fet que l'ordenament jurídic limiti l'actuació de les administracions locals fora del seu àmbit territorial, una restricció que dificulta en gran mesura les actuacions en fase de recaptació executiva.
Tenint en compte aquest context, la cooperació interadministrativa és un dels mecanismes més adients perquè les entitats locals puguin avançar en la millora de la gestió dels seus recursos.
Fins ara, aquesta cooperació s'ha concretat principalment a través de convenis de delegació de competències dels ajuntaments a les diputacions i de convenis de col·laboració entre les administracions locals i les administracions central i autonòmica.
Aquestes fórmules, com es constata al llarg del treball, s'han anat perfeccionat en els darrers anys i estan donant resultats satisfactoris.
Sens perjudici de continuar emprant aquests instruments, el present estudi proposa mesures noves i el reforçament de determinats mecanismes ja existents.
Així, per exemple, se suggereix la creació d'un sistema d'indicadors de gestió tributària local que permeti avaluar els resultats que aporten els mecanismes de col·laboració, l'establiment d'un registre de convenis per facilitar-ne el coneixement, o el foment de la interoperabilitat i dels mitjans informàtics en la gestió tributària.
En el cas dels impostos de gestió compartida, com ara els que recauen sobre els béns immobles, les activitats econòmiques i els vehicles, s'evidencia que caldria agilitzar la gestió de la informació continguda a les bases de dades estatals del cadastre i del registre de vehicles.
L'any 1991 es va llicenciar en dret (Universitat de Barcelona) i va realitzar el postgrau "Executius de Societats i Experts Tributaris" (Centre Universitari Abat Oliba).
Doctora en dret l'any 1995 (Universitat de Barcelona).
Des de l'any 2000 és professora titular de dret financer i tributari a la Universitat Pompeu Fabra, d'on ha estat vicedegana d'afers acadèmics (2002-2003).
Des de 2003 a 2011 va estar en situació de "serveis especials" a la UPF, atès que va ser regidora de l'Ajuntament de Barcelona, on va tenir, entre d'altres, responsabilitats a l'àrea d'hisenda.
Durant l'any 2013 ha estat Visiting Scholar a la University of Michigan.
L'any 1986 es va llicenciar en dret (Universitat de Barcelona).
Doctora en dret l'any 1995 (Universitat de Lleida), va obtenir el Premi Extraordinari en Dret de la Universitat de Lleida del curs acadèmic 1995-96.
Des de l'any 1996 és professora titular de dret financer i tributari a la Facultat de Dret i Economia de la Universitat de Lleida.
Magistrada suplent de la Sala contenciosa administrativa del Tribunal Superior de Justícia de Catalunya des de l'any judicial 1996-97 fins a l'any judicial 2005-2006, en règim d'adscripció permanent.
Des de 2006 fins a l'actualitat és vocal del Consell Tributari de l'Ajuntament de Barcelona.
L'any 1994 es va llicenciar en dret (Universitat de Barcelona) i va realitzar el màster "Assessoria i Gestió Tributària" (ESADE).
Diploma d'Estudis Avançats l'any 2002 (Universitat de Barcelona).
Ha estat professora de dret financer i tributari a la Universitat Pompeu Fabra (2004-2008 i 2011-2013), a la Universitat de Girona (2008-2011) i a la Universitat Oberta de Catalunya (2005-2008).
Llicenciada en dret l'any 2003 per la Universitat Pompeu Fabra, va cursar el Màster en Dret Públic per aquesta mateixa Universitat (cursos 2005/06).
El desembre de 2006 va obtenir la suficiència investigadora (DEA) amb el treball "La tributación de la deuda pública".
Actualment, és professora a la Universitat Pompeu Fabra, on ha dipositat la seva tesi doctoral, que té per títol "El concepto europeo de deuda pública".
Ha realitzat estades d'investigació a l'International Bureau of Fiscal Documentation (Amsterdam, 2005), al Max Planck Institute for Tax Law (Munic, 2006), a la Université de Strasbourg (2007), a la London School of Economics (Londres, 2009/10) i a la Fundação Getulio Vargas (São Paulo, 2013).
Llicenciat en administració i direcció d'empreses (2006) i en Dret (2008) per la Universitat Pompeu Fabra i Màster en Ciències Jurídiques per aquesta mateixa universitat (2009), on actualment es troba cursant el doctorat en dret com a personal investigador predoctoral en formació (PIPF).
Ha realitzat estades d'investigació al Max Planck Institute for Tax Law and Public Finance (Munic) i als instituts de dret tributari de les universitats de Heidelberg i Münster.
Delimitació i justificació de l'objecte d'estudi
Punt de partida: l'eficàcia en la recaptació d'ingressos locals a Catalunya
Els recursos propis de les hisendes locals catalanes i la distribució de competències per la seva aplicació
Configuració bàsica de les hisendes locals a Catalunya
L'aplicació dels recursos propis locals a Catalunya: distribució competencial
Principals exemples de gestió directa pels municipis catalans
Justificació, modalitats i àmbits per desenvolupar la cooperació interadministrativa
Justificació de la cooperació entre administracions per aplicar els recursos propis locals
Modalitats o tècniques genèriques de cooperació interadministrativa previstes a l'LBRL i al TRLRHL
Identificació d'àmbits de cooperació interadministrativa previstos en la normativa tributària
Concreció convencional de la cooperació interadministrativa
La interoperabilitat i la cooperació interadministrativa
Delegació de competències dels ajuntaments a les diputacions
Conveni de col·laboració entre la Generalitat de Catalunya i l'Ajuntament de Barcelona en matèria d'embargaments a realitzar fora del municipi de Barcelona
Convenis de col·laboració entre entitats locals (a través de la FEMP) i l'Agència Estatal d'Administració Tributària
Conveni de col·laboració entre la Direcció General de Trànsit i la FEMP per a l'intercanvi d'informació i la col·laboració administrativa mútua
Convenis de col·laboració entre les entitats locals catalanes i la Direcció General del Cadastre
Capítol V. Aplicació d'impostos locals en dret comparat
Impostos sobre la propietat immobiliària
Impostos sobre activitats econòmiques
Recapitulació i propostes de millora
Recapitulació sobre la cooperació interadministrativa per aplicar recursos locals a Catalunya
Perspectives de futur de l'aplicació dels recursos locals a Catalunya